b'\n_START_ARTICLE_\nJonas P. S. Collett\n_START_SECTION_\nBakgrunn\n_START_PARAGRAPH_\nHan var s\xc3\xb8nn av Christine Stillesen (1803\xe2\x80\x931875) og Peter Collett (1799\xe2\x80\x931875) som var s\xc3\xb8nn av Peter Collett (1766\xe2\x80\x931836) som var s\xc3\xb8nn av Peter Collett (1740\xe2\x80\x931786) som var s\xc3\xb8nn av Peter Collett (1694\xe2\x80\x931740), og av slekten Collett._NEWLINE_Jonas ble f\xc3\xb8dt p\xc3\xa5 farfarens eiendom Hassel Jernv\xc3\xa6rk. Efter \xc3\xa5 ha blitt student i 1849 ble det examen philosophicum i 1850 f\xc3\xb8r han i 1851 oppn\xc3\xa5dde et stipend for \xc3\xa5 studere mineralogi i omr\xc3\xa5dene ved R\xc3\xb8ros. S\xc3\xa5 ble han amanuensis hos den metallurgiske docent._NEWLINE_Han var i 1854 blant de f\xc3\xb8rste elever som ble sendt til Sverige for utdanning hos fysikkprofessor Erik Edlund (1819\xe2\x80\x931888) og stasjonssjef E. Preumayr i Stockholm. De andre var J. L. Fugllie, C. J. Hwallmann og Conrad Bagge.\n_START_SECTION_\nKarriere\n_START_PARAGRAPH_\nEtter kurset ble Collett og Bagge stasjonert ved telegrafen i Drammen, og den 21. mai 1855 sendte han et telegram til telegrafdirekt\xc3\xb8ren, det eldste bevarte norske telegram._NEWLINE_I 1857 var inspekt\xc3\xb8r i Fredrikshalds telegrafidistrikt, og sjef for mont\xc3\xb8r- og anleggsgruppen da man innf\xc3\xb8rte telegrafi til Lillesand. Fra 1858 til 1869 var han i toppledelsen ved Christiania Telegrafdistrikt som telegrafinspekt\xc3\xb8r._NEWLINE_Collett, som i 1862 hadde v\xc3\xa6rt p\xc3\xa5 studiereise i London for \xc3\xa5 se p\xc3\xa5 det siste innen kabler, ble raskt landets fremste kabelekspert og tilstede i Arendal i 1867 da de f\xc3\xb8rte i land den f\xc3\xb8rste trans-skagerrakske kabel med kabelskipet \xc2\xabChevy Chase\xc2\xbb. Fra 1869 var han telegrafintendant. En intendant er en bestyrer og en som har oppsyn med installasjoner. Collett ble kanskje mest kjent da han var direkt\xc3\xb8r for Telegrafverket en kort periode i 1892. Stillingen var midlertidig 2. august til 20. november._NEWLINE_Jonas Peter Severin var ogs\xc3\xa5 gift, f\xc3\xb8rst i Lillesand i 1867 med overtollbetjentdatter Anna Marie Due (1839\xe2\x80\x941873) fra Flekkefjord, s\xc3\xa5 i 1874 med Sofie Haslund (1847\xe2\x80\x941875) og i 1880 med Johanne Habersdorff Brock (1834) fra Ullensvang, som var l\xc3\xa6rerinne og fra 1876 sertifisert telegrafist. Deres datter Cathrine (1881\xe2\x80\x931963) ble gift med h\xc3\xb8yesterettsadvokat Jacob Brock Utne (1867\xe2\x80\x931954).'